
1.	NAMEN IN UPORABA
Viličar na električni pogon je transportni stroj za razkladanje, nakladanje in prevoz tovora. Z njim lahko upravljajo samo usposobljene osebe starejše od 18. let.

2.	NEVARNOSTI PRI DELU
Nevarno je delo na terenu, ki ne prenese obremenitev zaradi lastne mase viličarja in mase bremena. Viličar popravljati, čistiti ali priklapljati akumulator na polnilec, kadar je viličar v pogonu, prepustiti upravljanje viličarja osebi, ki ni usposobljena za delo z njim, dopustiti, da se med delom v nevarnem območju viličarja zadržujejo osebe je prav tako nevarno. Nikoli ne smemo zapustiti mesta krmiljenja, če viličar predhodno ni bil ustavljen, zavrt in če ni bil izvlečen ključ.

3.	PRED UPORABO
· upoštevamo proizvajalčeva navodila za varno uporabo, preizkušanje in vzdrževanje,
· preverimo delovanje vseh mehanizmov in naprav,
· preverimo nosilnost tal,
· v območju delovanja viličarja se ne smejo nahajati druge osebe,
· preverimo nosilnost bremena,
· delovišče na prometnih površinah je potrebno ustrezno zavarovati in označiti.

4.	MED UPORABO
-	ob pojavu nepravilnosti, motnje ali okvare, je potrebno nemudoma prekiniti delo, takoj ugasniti motor in obvestiti neposrednega vodjo,
-	z viličarjem ni dovoljeno voziti po prostorih, kjer so lahko vnetljive in eksplozivne kemikalije, pare in prah,
-	pri delu je potrebno upoštevati navodila proizvajalca, med vožnjo po delovišču in javnih cestah je potrebno upoštevati veljavne cestno prometne predpise; med vožnjo morajo biti vilice spuščene na višino 500 mm in nagnjene nazaj,
-	pri zaustavljanju je potrebno zmanjšati hitrost in enakomerno počasi zavirati,
-	dovoljena hitrost po delavnicah in skladiščih je največ 5 km/h, na dvorišču pa 10 km/h,
-	vzvratno vozimo viličar po strmini navzdol, če je obremenjen, po strmini navzgor, če ni obremenjen, po horizontalnih poteh pa pri velikih tovorih ali ko je preglednost pred vozilom zmanjšana; po končanem delu je potrebno viličar parkirati na ravnih in trdnih tleh, delovno orodje (vilice) pa spustiti na tla in zakleniti motor in kabino,
-	pri kontroli in pregledu akumulatorja se ne sme kaditi ali uporabljati odprti ogenj,
-	z viličarjem je prepovedan prevoz drugih oseb,
-	posebno pozornost posvetimo prevažanju nevarnega blaga.

5.	VZDRŽEVANJE, ČIŠČENJE IN PREGLEDOVANJE
Vzdrževanje in čiščenje izvajajte po navodilih proizvajalca. Vizualni pregled naprave izvedite pred vsako uporabo. Periodične preglede opravi strokovna oseba oz. zunanja organizacija. Voditi je potrebno matično in kontrolno knjigo viličarja.

6.	OSEBNAVAROVALNA SREDSTVA
Pri delu z viličarjem je obvezna uporaba zaščitnih sredstev: zaščitne rokavice, delovni čevlji, delovna obleka, čelada in po potrebi sončna očala.

